


         




П Р А В И Л А
ЗА ПРОВЕЖДАНЕ НА КОНКУРС ЗА УПРАВИТЕЛ НА ФОНД „НАУЧНИ ИЗСЛЕДВАНИЯ“
Т.1.  За Управител на Фонд „Научни изследвания“ (ФНИ) се определя лице чрез Конкурс проведен от Изпълнителния съвет (ИС), което: 
(1)	е български гражданин;
(2)	с висше образование и да притежава образователна и научна степен „доктор“ или научната степен „доктор на науките“;
(3)	притежава най-малко 3 години опит:
· на управленска длъжност в научна организация или във висше училище или негово звено, или
· в управление на проекти или програми (като ръководител на  научни колективи на успешно завършени международни или национални научноизследователски проекти, финансирани на конкурсен принцип; като научни ръководители на докторанти, придобили образователна и научна степен „доктор") в областта на научните или научно-приложните изследвания, или 
· в мониторинг и контрол на проекти или програми в областта на научните или научно-приложните изследвания.
(4) познава нормативната уредба и националните стратегически документи, свързани с финансиране на научни изследвания и дейността на Фонда;
(5) притежава основни компютърни умения за работа с офис приложения и владее английски език;
(6) не е осъждано за умишлено престъпление от общ характер на лишаване от свобода; 
(7) не е ректор, заместник-ректор и декан на факултет във висшe училищe; председател, заместник-председател и научен секретар на Българската академия на науките и на Селскостопанската академия; директор и заместник-директор на научeн институт, на национален център по проблемите на общественото здраве или ръководител на други научно организация и техните заместници; ръководител или член на научен колектив на текущи проекти, които са финансирани от ФНИ;
(8) не е лице, причинило виновно имуществени вреди на Фонда;
(9) не е лице, поставено под запрещение.
Т.2. Управителят на ФНИ се определя чрез Конкурс проведен от ИС.
ОТКРИВАНЕ НА КОНКУРСА
Т.3. Конкурсът за Управител на ФНИ се открива с решение на ИС, което се обявява на интернет страницата на Фонда и в един централен ежедневник.
Т.4. Решението по т. 3 съдържа:
а) минималните и специфичните изисквания, на които трябва да отговаря кандидатът за управител, кратко описание на задълженията и информация за размера на основната заплата;
-	минимални изисквания:
[bookmark: _Hlk40434277]да има завършено висше образование и да притежава образователна и  научна степен „доктор“ или научната степен „доктор на науките“; да владее английски език; да притежава основни компютърни умения за работа с офис приложения; 
кандидатът към датата на обявяване на конкурса да не е навършил 65 годишна възраст.
- 	специфични изисквания:
да притежава най-малко 3 години опит:
· на управленска длъжност в научна организация или във висше училище или негово звено, или
· в управление на проекти или програми (като ръководител на проект или координатор на български колектив на международен проект; като научни ръководители на докторанти, придобили образователна и научна степен „доктор") в областта на научните или научно-приложните изследвания, или 
· в мониторинг и контрол на проекти или програми в областта на научните или научно-приложните изследвания.
да познава нормативната уредба и националните стратегически документи, свързани с финансиране на научни изследвания и дейността на Фонда.
-	кратко описание на задълженията:
1. представлява Фонда; 
2. организира и ръководи оперативната дейност на Фонда в съответствие с приетите от изпълнителния съвет решения; 
3. въз основа на решение на изпълнителния съвет изготвя годишната оперативна програма и я представя за одобрение на изпълнителния съвет; изготвя годишния отчет за дейността на Фонда и го представя за одобрение на изпълнителния съвет; 
4. изготвя проекта на бюджет на Фонда и го представя за одобрение на изпълнителния съвет; 
5. за всеки конкурс предлага на изпълнителния съвет проект на конкурсна документация; 
6. открива със заповед конкурсите на Фонда въз основа на решенията на изпълнителния съвет и годишната оперативна програма;  
7. сключва договорите за предоставяне на средства от Фонда; 
8. упражнява контрол по процедурите за мониторинг и оценка на изпълнението на финансираните проекти; 
9. докладва на изпълнителния съвет за ефективното управление и използване на научната инфраструктура, закупена по проекти, финансирани от Фонда; 
10. представя на изпълнителния съвет тримесечен доклад за изпълнение на решенията на съвета и за изразходването на средствата на Фонда; 
11. изготвя ежегоден доклад за ефективността на публичните финанси, отделени за научни изследвания, и го представя на изпълнителния съвет и на министъра на образованието и науката; 
12. решава всички останали административни въпроси, които не са от изключителната компетентност на изпълнителния съвет или на научно-експертните комисии;
13. работодател е на служителите на Фонда – сключва и прекратява договори със служителите на Фонда;
-	информация за размер на основна заплата: в размер на 3 000 лв.

б) начинът за провеждане на конкурса.

Конкурсът за Управител се провежда на три етапа:
· подбор на основа на представените документи за степента на покриване на минималните и специфичните изисквания;
· оценка на писмената концепция за организацията и дейността на Фонда, представена от кандидата;
· събеседване с ИС.
Методиката за оценка на писмената концепция за организацията и дейността на Фонда, представена от кандидата и събеседването с ИС е представена в Приложение А.

в) необходимите документи, мястото и срокът за подаването им:
Необходими документи за кандидатстване:
· Заявление за участие в конкурса;
· CV по европейски формат;
· Валидно свидетелство за съдимост, издадено за участие в конкурса;
· Копие от документ за завършено висше образование, като при подаването на документа се представя и съответния оригинал;
· Документи, удостоверяващи придобити образователна и научна степен или заемане на академични длъжности;
· Декларация – образец Приложение № 1;
· Декларация – образец Приложение № 2;
· Декларация – образец Приложение № 3;
· Описание на опита на кандидата в управление или мониторинг и контрол на проекти или програми в областта на научните изследвания или на научните организации или на висшите училища;
· Документи, удостоверяващи опит в управлението на проекти  или програми в областта на научните изследвания или на научни организации или на висши училища като трудов договор с длъжностна характеристика, граждански договори, за ръководителите на проекти – копие от подписан договор, от който е видно, че кандидатът е ръководител, както и други еквивалентни документи, доказващи опита в управлението. По преценка на кандидата се представят и референции/препоръки;
· Документи, удостоверяващи опита в мониторинг или контрол на национални и международни проекти или програми в областта на научните изследвания като граждански договори, трудов договор с длъжностна характеристика, аналогични договори, сключени с европейски и/или чуждестранни институции или друг еквивалентен документ, доказващ опита в мониторинг и контрол. По преценка на кандидата се представят и референции/препоръки;
· Документи, удостоверяващи владеене на английски език;
· Концепция за организация и дейността на Фонда – до 10 стр. (на български и английски език)
· Други документи по преценка на кандидата.
Документите трябва да бъдат представени в електронен и хартиен вариант.

Срок и място за подаване на документите:
· Краен срок за подаване на документите – 01.07.2020 год.  включително до 16:30 часа.
· Документите следва да бъдат представени лично и в указания срок в сградата на Фонд „Научни изследвания“  с адрес: гр. София, бул. „Александър Стамболийски“ № 239Б, ет. 3, Деловодство, всеки работен ден, телефони за контакти: 02 444 27 28, 0887 691 955, отдел  „Човешки ресурси и деловодство“.
Т. 5. (1) Кандидатите подават писмено заявление за участие в конкурса за Управител на ФНИ.
· (2) Заявленията по ал. 1 се подават в деловодството на ФНИ в срок до 01.07.2020 год. включително до 16:30 часа.
(3) Към заявлението се прилагат:
1. Подробна автобиография;
2. Валидно свидетелство за съдимост, издадено за участие в конкурса;
3. Копие от документ за завършено висше образование, като при подаването на документа се представя и съответния оригинал;
4. Документи, удостоверяващи придобита образователно научна степен или заемане на академични длъжности;
5. Декларация – образец Приложение № 1;
6. Декларация – образец Приложение № 2;
7. Декларация образец Приложение № 3;
8. Описание на опита на кандидата в управление или мониторинг и контрол на проекти или програми в областта на научните изследвания или на научните организации или на висшите училища;
9. Документи, удостоверяващи опит в управлението на национални и международни проекти или програми в областта на научните изследвания или на научни организации или на висши училища като трудов договор с длъжностна характеристика, граждански договор, за ръководителите на национални и международни проекти – копие от подписан договор, от който е видно, че кандидатът е ръководител, както и други еквивалентни документи, доказващи опита в управлението. По преценка на кандидата се представят и референции/препоръки;
10. Документи, удостоверяващи опита в мониторинг или контрол на проекти или програми в областта на научните изследвания като граждански договор, трудов договор с длъжностна характеристика, аналогични договори, сключени  с европейски и/или чуждестранни институции или друг еквивалентен документ, доказващ опита в мониторинг и контрол. По преценка на кандидата се представят и референции/препоръки;
11. Документи, удостоверяващи компютърни умения и владеене на английски език;
12. Концепция за организация и дейността на Фонда до 10 страници  (на български и английски език);
13. Други документи по преценка на кандидата.

Т.6. (1) ИС може да определи и външни експерти, които имат съвещателен глас. Преди съставянето на списъците с допуснатите и недопуснатите кандидати всеки член на изпълнителния съвет и външните експерти, ако има такива, попълват декларация за липса на личен интерес от провеждането на конкурса и липса на отношения с някого от кандидатите, които пораждат основателни съмнения в неговата безпристрастност.
(2) До участие в конкурса не се допускат кандидати, които не са представили всички необходими документи или представените документи не удостоверяват изпълнението на изискванията. Решението за допускане се взема от ИС.
(3) Списъкът с допуснатите и недопуснатите кандидати се публикуват на интернет страницата на ФНИ и кандидатите се информират по електронна поща до 7 (седем) работни дни от крайната дата за подаване на документите. До три работни дни след обявяването всеки недопуснат кандидат може да подаде жалба до ИС. ИС приема или отхвърля жалбата в срок пет работни дни, като писмено уведомява кандидата за взетото решение. Жалбата не спира конкурсната процедура.
ПРОВЕЖДАНЕ НА КОНКУРС
Т.7. (1) След обявяване на списъка с допуснатите кандидати ИС провежда заседание, на което осъществява етапи 1 и 2 на конкурса:
Етап 1: Подбор на базата на оценяване по 10 – степенна скала степента, в която кандидатите покриват минималните и специфичните изисквания на основа на представените документи, и допуска до следващия етап на конкурса кандидатите, получили оценка не по-ниска от „8“;
Етап 2: Приема оценка на писмените концепции за организацията и дейността на Фонда, представена от кандидатите, определени на предния етап. Оценка се определя съгласно методиката за оценка, описана в Приложение А.
(2) Решенията на ИС по ал. 1 се обявяват в срок от 16 работни дни на интернет страницата на ФНИ и по електронната поща до кандидатите, считано от крайната дата за подаване на документите за конкурса. В обявлението се определят дата, час и място за провеждане на етап 3 на конкурса – събеседване с ИС, за което допуснатите кандидати се уведомяват и по електронна поща. Оценката от писмената концепция оказва влияние само по отношение на допускане на кандидата до етап 3 на конкурса. 
(3) Събеседването на допуснатите кандидати с ИС (етап 3 на конкурса) се провежда не по-рано от 7 работни дни след обявлението за допускането им до този етап. При събеседването кандидатите представят концепциите си страници  на български и английски език и отговарят на допълнителни въпроси от ИС, свързани с дейността на Фонда, опита и личната си мотивираност и др. Представянето на концепцията на кандидата е в рамките на 20 минути. След събеседването ИС приема оценка за всеки от кандидатите. Оценка се определя съгласно методиката за оценка, описана в Приложение А.
(4) Въз основа на проведения конкурс и получените оценки ИС класира на първо и второ място кандидатите с най-високи оценки и изготвя протокол за резултатите от конкурса. Решението се обявява на интернет страницата на Фонда и всички кандидати, допуснати до събеседване, се уведомяват писмено по електронната поща.
Т.8. (1) Всеки участвал в проведения конкурс кандидат, който не е класиран на първо място, може да подаде в срок  пет работни дни от обявяване на решението възражение до ИС, в което да посочи мотивите за своето несъгласие с оценката.
(2) ИС се произнася в срок от пет работни дни след изтичане на срока по ал.1.  ИС може да приеме възражението за основателно или да го отхвърли. Когато ИС приеме, че възражението е основателно, конкурсната процедура се прекратява и се насрочва нов конкурс в двуседмичен срок от датата на решението на ИС за определяне на управител въз основа на конкурсната процедура.
Т.9. (1) В срок двадесет работни дни от решението на ИС председателят на Изпълнителния съвет сключва договор за управление с кандидата, класиран на първо място, за срок от две години.
(2) Ако в този срок кандидатът не се яви за сключване на договора за управление, договор се сключва с класирания на второ място кандидат.
(3) Ако и класираният на второ място не се яви за сключване на договора, ИС отразява това в протокол и насрочва нов конкурс в двуседмичен срок.
Т.10. Ако никой от явилите се кандидати не се представи успешно, ИС отразява това в протокол и насрочва нов конкурс в двуседмичен срок.
Т. 11 При сключване на договора за управление следва да се представят следните документи:
- медицинско удостоверение за работа, както и удостоверение, че лицето не страда от психично заболяване;
- декларация за имуществено състояние и произход на средствата за придобиване на имущество – по образец, утвърден от ИС, като неразделна част от правилата за провеждане на конкурса.
Т.12 Утвърждават се образци на документи – заявление за участие в конкурс, декларация Приложение № 1, Декларация Приложение № 2 и Декларация Приложение № 3.

[bookmark: _GoBack]Тези правила са приети на заседание на Изпълнителния съвет на ФНИ с Протокол № 20 от 15.05.2020 г. на основание чл. 20, ал. 2 от Правилника на Фонд „Научни изследвания“.

